joelniklaus/EU_Wikipedias huggingface dataset:
Παγκόσμια Ημέρα Μουσικής

Η Παγκόσμια Ημέρα Μουσικής καθιερώθηκε το 1982 με πρωτοβουλία του, τότε, Γάλλου υπουργού πολιτισμού Ζακ Λανγκ (Jack Lang), του Γαλλικού Υπουργείου Πολιτισμού και την αιγίδα του Δήμου του Παρισιού.

Η Γιορτή της Μουσικής, από το 1985, εξαπλώθηκε έξω από τα Γαλλικά σύνορα και η Αθήνα, 1η Πολιτιστική πρωτεύουσα της Ευρώπης, με πρωτοβουλία της Μελίνας Μερκούρη, ήταν η πρώτη πόλη στην οποία η Γιορτή πραγματοποιήθηκε εκτός Γαλλίας.

Σήμερα η Παγκόσμια Ημέρα Μουσικής είναι ένα ευρωπαϊκό γεγονός, που διεξάγεται στις 21 Ιουνίου κάθε χρόνο σε 22 χώρες της Ευρώπης

Παραπομπές

Πηγές
 musicheaven
 Αφιέρωμα στην Παγκόσμια Ημέρα Μουσικής

Εξωτερικοί σύνδεσμοι

 Αφιέρωμα στην Ημέρα της Μουσικής - Ιστορία, ανάπτυξη, εξέλιξη (Fête de la Musique) | my.aegean.gr

Φεστιβάλ μουσικής
Πολιτισμική πολιτική στη Γαλλία
Μουσικης
Μουσική στην Ευρώπη
Οργάνωση για την Ανασυγκρότηση του Κομμουνιστικού Κόμματος Ελλάδας

Η Οργάνωση για την Ανασυγκρότηση του Κομμουνιστικού Κόμματος Ελλάδας (Ο.Α.Κ.Κ.Ε.) είναι μια μαρξιστική-λενινιστική-μαοϊκή ελληνική πολιτική οργάνωση, που ιδρύθηκε το 1985. Γραμματέας της Κεντρικής Επιτροπής της οργάνωσης είναι ο Ηλίας Ζαφειρόπουλος.

Συνδικαλιστική παράταξη της Ο.Α.Κ.Κ.Ε. είναι ο ΕΡΓΑΣ, ενώ εκδίδει και τη μηνιαία εφημερίδα «Νέα Ανατολή».

Ιστορικό
Η Οργάνωση για την Ανασυγκρότηση του Κ.Κ.Ε. ιδρύθηκε στις 20 Ιουλίου 1985, από μέλη της οργάνωσης Πειραιά του συγχωνευμένου Ε.Κ.Κ.Ε./Μ-Λ Κ.Κ.Ε. Την Ο.Α.Κ.Κ.Ε. ακολούθησαν τα περισσότερα μέλη του Ε.Κ.Κ.Ε. και ορισμένα του Μ-Λ Κ.Κ.Ε.  

Έκτοτε, η Ο.Α.Κ.Κ.Ε. έχει συμμετάσχει σε όλες τις εθνικές εκλογές (εκτός από αυτές του 1990, του Ιουνίου του 2012, του Ιανουαρίου του 2015 και του 2019) σημειώνοντας ποσοστά από 0,01% έως 0,05%. Στις εκλογές του 1996 συνεργάστηκε με το Ουράνιο Τόξο.

Έχει συμμετάσχει, επίσης, σε όλες τις ευρωεκλογές, εκτός από αυτές του 2019, με ποσοστά από 0,05% έως 0,09%.

Θέσεις

Σύμφωνα με τις θέσεις της, η Ο.Α.Κ.Κ.Ε., διεξάγει αγώνα κυρίως κατά του «ρώσικου σοσιαλιμπεριαλισμού» στα πλαίσια, της μαοϊκής στρατηγικής των τριών κόσμων. Σύμφωνα με την οργάνωση, υπάρχει συμμαχικός άξονας τον οποίο συγκροτούν Ρωσία-Κίνα-Ιράν, υπό τη γενική καθοδήγηση της πρώτης, τον οποίο χαρακτηρίζει ως νεοναζιστικό. Υποστήριξε το Ισραήλ στη μάχη που αυτό έδωσε το καλοκαίρι του 2006 ενάντια στη Χεζμπολάχ, καθώς η Ο.Α.Κ.Κ.Ε. θεωρεί πως ο αντισημιτισμός, σήμερα εκφράζεται με το αίτημα της διάλυσης του κράτους του Ισραήλ.

Τάσσεται στρατηγικά υπέρ της συμμετοχής της Ελλάδας στην Ευρωπαϊκή Ένωση, με το σκεπτικό ότι πρόκειται για μια ένωση αστικών κρατών που γίνεται με συναίνεση και όχι με βία, ότι στο εσωτερικό της η κύρια πλευρά δεν είναι η ιμπεριαλιστική επιβολή του μεγάλου κράτους προς το μικρότερο. Στο πλαίσιο της θέσης της για την ανάγκη ενίσχυσης της πολιτικής ενοποίησης της Ευρώπης, η οργάνωση τάχθηκε υπέρ του Ευρωσυντάγματος.

Η Ο.Α.Κ.Κ.Ε. βρίσκεται ενάντια στην καταστροφή του παραγωγικού κεφαλαίου στην Ελλάδα, είτε μέσω του γκρεμίσματος και κλεισίματος ήδη υπαρχουσών παραγωγικών μονάδων, πολλές φορές με αριστερά στη μορφή επιχειρήματα (οικολογικά, αντικαπιταλιστικά, αρχαιολογικά κλπ.), είτε μέσω της παρεμπόδισης των επενδύσεων της ντόπιας και της δυτικής αστικής τάξης, ενέργειες τις οποίες ονομάζει «παραγωγικό σαμποτάζ».

Αποτελέσματα εκλογών

Βουλή των Ελλήνων

Ευρωπαϊκό Κοινοβούλιο

Παραπομπές

Εξωτερικοί σύνδεσμοι
Επίσημος ιστότοπος

Αντικαπιταλιστικά κόμματα στην Ελλάδα
Κομμουνιστικά κόμματα στην Ελλάδα
Μαοϊστικές οργανώσεις στην Ελλάδα
Μέτωπο Ριζοσπαστικής Αριστεράς

Το Μέτωπο Ριζοσπαστικής Αριστεράς (ΜΕ.Ρ.Α.) υπήρξε ένα ενωτικό σχήμα πολιτικών οργανώσεων και κομμάτων της αντικαπιταλιστικής, κομμουνιστικής Αριστεράς κατά την περίοδο 1999-2009.

Ιστορικό
Το ΜΕ.Ρ.Α. ιδρύθηκε το 1999 από το Νέο Αριστερό Ρεύμα, τη νεολαία Κομμουνιστική Απελευθέρωση, το μαοϊκό Επαναστατικό Κομμουνιστικό Κίνημα Ελλάδας, το τροτσκιστικό Εργατικό Επαναστατικό Κόμμα, την Αυτόνομη Κομμουνιστική Οργάνωση Σερρών και ανεξάρτητους αριστερούς πολίτες. 

Το 2004, εντάχθηκαν στο ΜΕ.Ρ.Α. και οι Οικολόγοι Εναλλακτικοί, ενώ στις βουλευτικές εκλογές του 2007 η Οργάνωση Κομμουνιστών Διεθνιστών Ελλάδας δήλωσε την ανοιχτή υποστήριξή της στο ΜΕ.Ρ.Α.

Τον Μάρτιο του 2009, όλες οι συνιστώσες του ΜΕ.Ρ.Α. εκτός του Ε.Ε.Κ., μαζί με τις συνιστώσες της ΕΝ.ΑΝΤΙ.Α. και ανένταχτους αγωνιστές, ίδρυσαν την ΑΝΤ.ΑΡ.ΣΥ.Α. Έπειτα από τη συγκρότηση της ΑΝΤ.ΑΡ.ΣΥ.Α., το ΜΕ.Ρ.Α. διαλύθηκε.

Συμμετέχοντα κόμματα
Στο Μέτωπο Ριζοσπαστικής Αριστερά συμμετείχαν οι ακόλουθες οργανώσεις:

Αποτελέσματα εκλογών

Βουλή των Ελλήνων

Ευρωπαϊκό Κοινοβούλιο

Πηγές
 Διακήρυξη του ΜΕΡΑ για τις ευρωεκλογές του 1999
 Διακήρυξη του ΜΕΡΑ για τις εκλογές του 2000
 Εκλογική διακήρυξη ΝΑΡ για την υποστήριξη του ΜΕΡΑ στις εκλογές του 2000
 Διακήρυξη του ΜΕΡΑ για τις εκλογές του 2004
 Εκλογική διακήρυξη ΝΑΡ για την υποστήριξη του ΜΕΡΑ στις εκλογές του 2004
 Πρόταση του Συντονιστικού του ΜΕΡΑ για τον πόλο της αντικαπιταλιστικής Αριστεράς (Οκτώβρης 2007)
 Ανακοίνωση για την Πανελλαδική Συνέλευση του ΜΕΡΑ (Μάρτης 2008)
 Προκήρυξη του ΜΕΡΑ ενάντια στην πολιτική της κυβέρνησης Καραμανλή (Ιούνης 2008)
 Κάλεσμα του ΜΕΡΑ στην ανεξάρτητη εργατική συγκέντρωση στα εγκαίνια της ΔΕΘ 2008
 Προκήρυξη του ΜΕΡΑ για την επέτειο της εξέγερσης του Πολυτεχνείου το 2008

Εξωτερικοί σύνδεσμοι 
Ν.Α.Ρ.
ν.Κ.Α.
Ε.Κ.Κ.Ε.
Ε.Ε.Κ.

Συνασπισμοί πολιτικών κομμάτων στην Ελλάδα
Καταργημένα κομμουνιστικά κόμματα της Ελλάδας
Ένωση Σωματείων Καλαθοσφαίρισης Βορειοδυτικής Ελλάδας

Η Ε.Σ.ΚΑ.Β.Δ.Ε. (ακρωνύμιο της «Ένωσης Σωματείων Καλαθοσφαίρισης Βορειοδυτικής Ελλάδας») αποτελεί μια από τις τοπικές ενώσεις καλαθοσφαίρισης στην ελληνική επικράτεια. Βρίσκεται υπό τη δικαιοδοσία της Ελληνικής Ομοσπονδίας Καλαθοσφαίρισης.

Ξεκίνησε τις δραστηριότητές της το 1979, ωστόσο μέχρι το 1981 λειτούργησε με τη μορφή Τοπικής Επιτροπής. Κατά τα έτη 1981 και 1982 λειτούργησε ως προσωρινή Ένωση. Στις 4 Ιουνίου 1982 ιδρύθηκε επίσημα η Ε.Σ.ΚΑ.Β.Δ.Ε. Έδρα της μέχρι τον Ιούλιο του 1983 ήταν η πόλη των Ιωαννίνων, ενώ από τον Αύγουστο του 1983 έδρα της έγινε το Αγρίνιο. Στη δικαιοδοσία της ανήκουν οι ομάδες που προέρχονται από τους Νομούς Αιτωλοακαρνανίας, Άρτας, Ιωαννίνων, Θεσπρωτίας, Κέρκυρας, Λευκάδας και Πρέβεζας.

Διοργανώσεις 
Η Ένωση διοργανώνει τα παρακάτω Πρωταθλήματα: 
Α Κατηγορία Ανδρών
Β Κατηγορία Ανδρών
Γ κατηγορία Ανδρών
Γυναικών
Σε επίπεδο υποδομών οργανώνονται πρωταθλήματα εφήβων,παίδων,μίνι,προμίνι,νεανίδων,κορασίδων,μίνι κοριτσιών.

Σύμφωνα με τους κανονισμούς της Ομοσπονδίας η πρωταθλήτρια ομάδα ανδρών προβιβάζεται στην Γ' Εθνική Κατηγορία Ανδρών, ενώ η πρωταθλήτρια ομάδα γυναικών προβιβάζεται στην Α2 Εθνική Κατηγορία Γυναικών, εφόσον περάσει νικηφόρα από σχετικό Πρωτάθλημα Ανόδου που διοργανώνεται ανάμεσα στους πρωταθλητές των τοπικών ενώσεων Βορείου Ελλάδος.

Αθλητικά Σωματεία 

| valign="top" width="33%" |

Κάτοχοι τίτλων

Υποδομών 

Το πρωτάθλημα προμίνι (αγόρια) ξεκίνησε την σεζόν 2005-06.Την σεζόν εκείνη συμμετείχαν αγόρια γεννημένα το 1993.Το πρωτάθλημα Νέων ανδρών ήταν να διεξαχθεί το 2020-21 αλλά δεν πραγματοποιήθηκε εξαιτίας της πανδημίας του covid-19.

Πρόεδροι ΕΣΚΑΒΔΕ

Παραπομπές

Εξωτερικοί σύνδεσμοι 
Επίσημη ιστοσελίδα Ε.Σ.ΚΑ.ΒΔ.Ε.
Επίσημη ιστοσελίδα Ε.Σ.ΚΑ.ΒΔ.Ε.  (παλαιά)
Επίσημο μπλογκ Ε.Σ.ΚΑ.ΒΔ.Ε. (παλαιό)
Ελληνική ομοσπονδία καλαθοσφαίρισης
Κασέρι

Το κασέρι (ή κασσέρι) (τουρκ. kaşer) είναι κατηγορία τυριών από πρόβειο ή κατά περίπτωση μίγμα πρόβειου και ελάχιστου κατσικίσιου γάλακτος. Είναι προϊόν Προστατευόμενης Ονομασίας Προέλευσης (ΠΟΠ) από το 1996.

Ιστορία 
Ως πρόδρομος του κασεριού θεωρείται το ιταλικό τυρί Κατσιοκαβάλο (Caciocavallo, μτφρ έφιππο τυρί), το οποίο διαδόθηκε κατά τη διάρκεια του 19ου αιώνα. Στον ελλαδικό χώρο φαίνεται να έφθασε αρχικά την περίοδο 1885-1890 στην περιοχή της Θεσσαλίας μέσω της Ρουμανίας, της Βουλγαρίας και της Ανατολικής Ρωμυλίας. Αρχικά έγινε γνωστό με την ρουμανικής προέλευσης ονομασία κασκαβάλι, η οποία αντικαταστάθηκε σταδιακά από την τουρκικής προέλευσης κασέρι (απο τουρκ. kaşar).

Σύσταση 
Το κασέρι έχει ημίσκληρη υφή και συμπαγή μάζα χωρίς, ή με ελάχιστες τρύπες. Έχει ευχάριστη γεύση και άρωμα. Το χρώμα του είναι λευκοκίτρινο. Έχει μέγιστη υγρασία 45% και ελάχιστη περιεκτικότητα λίπους επί ξήρου 40%.

Μέθοδος παραγωγής 
Η παραγωγή του κασεριού γίνεται με την μέθοδο της πάστα φιλάτα. Παράγεται από πρόβειο γάλα, ή από μίγμα πρόβειου και κατσικίσιου γάλακτος, το οποίο όμως δεν μπορεί να υπερβαίνει το 20% του χρησιμοποιούμενου γάλακτος. Το πήξιμο του γάλακτος πρέπει να γίνεται εντός 48 ωρών μετά το άρμεγμα του και μπορεί να είναι νωπό η παστεριωμένο. Για την πήξη του χρησιμοποιείται πυτιά. Το τυρί πρέπει να ωριμάσει για τουλάχιστον 3 μήνες.

Διαμορφώνεται συνήθως σε κυλινδρικά κεφάλια διαμέτρου 30 και ύψους 10 εκατοστών εμβαπτισμένα σε φυσικό κερί. Το κασέρι μπορεί να διατίθεται και σε παραλληλεπίπεδες φραντζόλες μήκους 30 εκατοστών και διατομής 10 επί 10 εκατοστών.

Κατανάλωση 
Το κασέρι τρώγεται ωμό, ιδίως όταν είναι ιδιαίτερα ωριμασμένο. Χρησιμοποιείται επίσης ευρέως σε πίτες, για ζυμαρικά και γενικά όπου χρειάζεται ένα τυρί που δεν λιώνει πλήρως όταν θερμαίνεται αλλά διατηρεί την ελαστικότητα του.

Προστατευόμενη Ονομασία Προέλευσης 
Το κασέρι έχει καταχωρηθεί ως ελληνικό προϊόν Προστατευόμενης Ονομασίας Προέλευσης (ΠΟΠ) με τον Καν.(ΕΟΚ)1107/96 της Ευρωπαϊκής Ένωσης. Στην Ελλάδα παράγεται αποκλειστικά στις περιοχές της Θεσσαλίας και της Μακεδονίας καθώς και στους νομούς Ξάνθης και Λέσβου.

Παραπομπές
 

Ελληνικά Προϊόντα προστατευόμενης ονομασίας προέλευσης
Ημίσκληρα τυριά
Ελληνικά τυριά
Προϊόντα προστατευόμενης ονομασίας προέλευσης
Τυριά πρόβειου γάλακτος
Τυριά κατσικίσιου γάλακτος
Τυριά με ονομασία προέλευσης που προστατεύονται στην Ευρωπαϊκή Ένωση
Χρήστος Παπουτσάκης

Ο Χρήστος Γ. Παπουτσάκης (Χανιά, 1934 – Αθήνα, 9 Μαρτίου 2009) ήταν αρχιτέκτονας, δημοσιογράφος και εκδότης του πολιτικού και πολιτιστικού περιοδικού Αντί. 

Στα μέσα Ιουλίου του 1947 δεξιοί ένοπλοι δολοφόνησαν τον πατέρα του, συνταγματάρχη ε.α. και στέλεχος της Εθνικής Αντίστασης στην Κρήτη, Γεώργιο Παπουτσάκη, ως αντίποινα για την προηγηθείσα δολοφονία λοχαγού του Ελληνικού Στρατού από αντάρτες του ΔΣΕ. Το γεγονός αυτό καθώς και οι διώξεις κατά των μεγαλύτερων αδελφών του, ανάγκασε όλη την οικογένεια να μετακομίσει στην Αθήνα.

Σπούδασε αρχιτεκτονική στο Εθνικό Μετσόβιο Πολυτεχνείο. Με την  αποφοίτησή του εργάσθηκε στο αρχιτεκτονικό γραφείο Δοξιάδη. Κατά τη διάρκεια της Δικτατορίας, το γραφείο του επί της οδού Δεινοχάρους στο Κολωνάκι μετατράπηκε σε φυτώριο νέων αρχιτεκτόνων αλλά και χώρο συνάντησης και πολιτικού προβληματισμού.

Τον Μάιο του 1972, ο Παπουτσάκης κυκλοφόρησε το περιοδικό Αντί με περιεχόμενο έντονα αντιδικτατορικό. Οι Αρχές της Δικτατορίας απαγόρευσαν την κυκλοφορία του περιοδικού, τον συνέλαβαν και τον βασάνισαν. 

Με τη Μεταπολίτευση κυκλοφόρησε ξανά το Αντί. Ασχολούμενος αποκλειστικά με το περιοδικό, ο Παπουτσάκης εγκατέλειψε την αρχιτεκτονική, ενώ επεκτάθηκε και στην κυκλοφορία βιβλίων ιδρύοντας τον εκδοτικό οίκο Πολύτυπο. Με μια πλειάδα εκλεκτών συνεργατών από τον χώρο της Αριστεράς, αλλά και με πολλές δράσεις, το Αντί καθιερώθηκε ως το περιοδικό της αριστερής παρέμβασης. 

Το 1983, ο Παπουτσάκης συνελήφθη επειδή λειτουργούσε παράνομο ραδιοφωνικό σταθμό. Ακολούθησαν και άλλες μηνύσεις για δημοσιεύματα στο Αντί, αλλά και καταδίκες που οδήγησαν το περιοδικό στο κλείσιμο τον Απρίλιο του 2008. Επίσης, το 2001, οι ΗΠΑ αρνήθηκαν να δώσουν βίζα εισόδου στον Παπουτσάκη, ο οποίος είχε κληθεί να μιλήσει σε εκδήλωση του Πανεπιστημίου Κολούμπια στην Νέα Υόρκη.

Τελευταίο μεγάλο έργο του Παπουτσάκη ήταν η εξάτομη έκδοση Αίμος - Ανθολογία Βαλκανικής Ποίησης, με τη συνεργασία 150 ποιητών, πανεπιστημιακών, ερευνητών και μεταφραστών από τις χώρες των Βαλκανίων.

Πέθανε από καρκίνο στις 9 Μαρτίου του 2009. Είχε τρία παιδιά. Σύντροφος της ζωής του ήταν η φιλόλογος και ποιήτρια Άντεια Φραντζή.

Παραπομπές 

Έλληνες εκδότες
Έλληνες δημοσιογράφοι
Έλληνες αρχιτέκτονες
Τροντσάνο Βερτσελλέζε

Το Τροντσάνο Βερτσελλέζε (ιταλικά: Tronzano Vercellese) είναι δήμος της Ιταλίας, στην περιφέρεια του Πεδεμόντιου, στην επαρχία του Βερτσέλλι. Βρίσκεται περίπου 50χμ. βορειοανατολικά του Τορίνου και 20χμ. δυτικά του Βερτσέλλι.

Συνορεύει με τους εξής δήμους: Αλίτσε Καστέλλο, Κρόβα, Μπιανζέ, Μπόργκο ντ'Άλε, Ρονσέκκο, Σαν Τζερμάνο Βερτσελλέζε και Σαντιά.

Δημογραφική εξέλιξη 

Πόλεις και δήμοι της επαρχίας του Βερτσέλλι
Πανελλήνιο πρωτάθλημα ποδηλασίας δρόμου

Το Πανελλήνιο πρωτάθλημα ποδηλασίας δρόμου είναι διοργάνωση της Ελληνικής ομοσπονδίας ποδηλασίας. Παλαιότερα γνωστό ως «Πρωτάθλημα ποδηλασίας επί δημοσίας οδού», πλέον φέρει την ονομασία «Πρωτάθλημα ποδηλασίας δρόμου». Στο πλαίσιο του πρωταθλήματος δρόμου διεξάγονται τα παρακάτω αγωνίσματα:

Αγώνας αντοχής ανδρών
Αγώνας ατομικής χρονομέτρησης ανδρών
Αγώνας αντοχής γυναικών
Αγώνας ατομικής χρονομέτρησης γυναικών

Υπάρχουν επίσης και τα παρακάτω ομαδικά αγωνίσματα, τα οποία συμπεριλαμβάνονταν στο πρόγραμμα των αγώνων μαζί με τα ατομικά ως το 1998, αλλά πλέον διεξάγονται χωριστά από τα ατομικά και δεν υπολογίζονται στη βαθμολογία του πρωταθλήματος.

Αγώνας ομαδικής χρονομέτρησης ανδρών
Αγώνας ζευγών ανδρών
Αγώνας ομαδικής χρονομέτρησης γυναικών
Αγώνας ζευγών γυναικών

Πρωτάθλημα ανδρών

Πρωταθλητές

Αντοχή

Ατομική χρονομέτρηση

Πρωταθλητές ομαδικής χρονομέτρησης

Πρωταθλητές ζευγών

Πρωταθλητές σύλλογοι 
Σύμφωνα με τους τρέχοντες(1997 και μετά) κανόνες της, η ομοσπονδία προβλέπει την ανάδειξη πρωταθλητή συλλόγου με βάση το παρακάτω βαθμολογικό σύστημα (βαθμολογούνται τα δύο αγωνίσματα, αντοχής και ατομικής χρονομέτρησης).

Παλιό σύστημα ανάδειξης πρωταθλητή
Έως το 1973 (ΣΕΓΑΣ-ως μέρος της γενικής βαθμολογίας) και έως 1997(ΕΟΠ-ως ομαδικά των αγωνισμάτων).

Σύνολο τίτλων

Πρωτάθλημα γυναικών 
Οι α' πανελλήνιοι αγώνες γυναικών διεξήχθησαν το 1985.

Πρωταθλήτριες

Αντοχή

Ατομική χρονομέτρηση

Πρωταθλητές ομαδικής χρονομέτρησης

Πρωταθλητές ζευγών

Εξωτερικοί σύνδεσμοι 
Ελληνική Ομοσπονδία Ποδηλασίας
Λίστα πρωταθλητών 1979 ως 2006 Ιστότοπος bncycling.com

Παραπομπές
     

Ποδηλασία στην Ελλάδα
Ποδηλασία
Κυκλάμινο το κυπριακό

Το Cyclamen cyprium, γνωστό και ως κυκλάμινο το κυπριακό, είναι ένα από τα 23 γνωστά είδη κυκλαμίνου. Είναι ενδημικό στο νησί της Κύπρου και έχει επιλεχθεί ως το εθνικό λουλούδι της χώρας.

Περιγραφή 
Το κυπριακό κυκλάμινο είναι πολυετές, ποώδες φυτό που μεγαλώνει από 7 έως και 15 εκατοστά σε ύψος. Έχει απλά και σαρκώδη φύλλα σε σχήμα καρδιάς. Η κάτω επιφάνεια των φύλλων έχει ένα χαρακτηριστικό πλούσιο μοβ ή κοκκινωπό χρώμα.

Γεωγραφική κατανομή 

Το φυτό βλαστά σε σκιώδεις περιοχές με ασβεστολιθικά πετρώματα, απότομους λόφους και σε όχθες ποταμών συνήθως κάτω από δέντρα σε υψόμετρο από 50 έως 1200 μέτρα. Η περίοδος ανθοφορίας του είναι από το Σεπτέμβριο μέχρι τον Ιανουάριο, αλλά συχνά παρατείνεται ακόμη και μέχρι το Μάρτιο. 

Το κυπριακό κυκλάμινο είναι το μόνο ενδημικό από τα 3 είδη της οικογένειας των κυκλαμίνων που ευδοκιμούν στην Κύπρο. Τα άλλα δύο είναι το Cyclamen persicum και το Cycamen graecum. Φυτρώνει στο μεγαλύτερο μέρος του νησιού εκτός από την πεδιάδα της Μεσαορίας.

Αναφορές 

Χλωρίδα της Κύπρου
Αγριολούλουδα
Ηρανθοειδή
Άνθη
Ματωμένη Παρασκευή (1972)

Ματωμένη Παρασκευή (Bloody Friday) είναι ο όρος που χρησιμοποιείται για την περιγραφή των βομβιστικών επιθέσεων που σημειώθηκαν στις 21 Ιουλίου του 1972 από τον Προσωρινό IRA και συγκεκριμένα από την επονομαζόμενη "Ταξιαρχία του Μπέλφαστ", στην περιοχή της ομώνυμης πόλης της Βόρειας Ιρλανδίας και είχαν ως αποτέλεσμα τον θάνατο 9 ανθρώπων (7 πολιτών και 2 στρατιωτών) και τον τραυματισμό άλλων 130.

Οι βομβιστικές αυτές επιθέσεις ήταν μέρος μιας συντονισμένης εκστρατείας παρόμοιων επιθέσεων του IRA εναντίον οικονομικών, στρατιωτικών και πολιτειακών στόχων σε ολόκληρη τη Βόρεια Ιρλανδία. Είναι χαρακτηριστικό πως το 1972 σημειώθηκαν στη χώρα εκατοντάδες βομβιστικές επιθέσεις.

Γενικά 
Μέλη του ΙRA τοποθέτησαν συνολικά 22 βόμβες σε σταθμευμένα αυτοκίνητα σε διάφορα σημεία του Μπέλφαστ. Οι βόμβες ανατινάσσονταν η μια μετά την άλλη από τις 14:10 μέχρι τις 15:15 με απολογισμό 9 νεκρούς (αναμεσά τους και 2 γυναίκες καθολικού δόγματος, του δόγματος που κυριαρχεί στη Δημοκρατία της Ιρλανδίας καθώς και ανάμεσα στους υποστηρικτές του IRA) και 130 τραυματίες. Υπήρξαν προειδοποιήσεις από την οργάνωση μέσω των τοπικών ΜΜΕ για τις επιθέσεις μισή ώρα πριν την πρώτη έκρηξη και περίπου 70 λεπτά πριν την τελευταία. Ο αρχηγός του IRA, Σων Μακ Στιοφάιν, υποστήριξε πως αυτές οι προειδοποιήσεις αγνοήθηκαν σκόπιμα από τους Βρετανούς για πολιτικούς και τακτικούς λόγους. Εκτός από τις προειδοποιήσεις του IRA, έλαβαν χώρα άλλες δυο προειδοποιήσεις που αποδείχτηκε ότι ήταν φάρσες, με αποτέλεσμα να παρεμποδιστεί η εκκένωση αρκετών περιοχών. Εξαιτίας αυτών των γεγονότων η Αστυνομική Διεύθυνση του Όλστερ και ο Βρετανικός Στρατός δεν μπόρεσαν να εκκενώσουν αρκετές περιοχές πριν την έκρηξη των παγιδευμένων αυτοκινήτων. Μάλιστα, εξαιτίας του μεγάλου αριθμού βομβών στην περιοχή του κέντρου του Μπέλφαστ, τη στιγμή που οι πολίτες διέφευγαν από την ακτίνα μιας βόμβας μετέβαιναν χωρίς να το γνωρίζουν στην ακτίνα άλλης.

Τριάντα χρόνια μετά τη Ματωμένη Παρασκευή, ο IRA ζήτησε συγγνώμη για τις συγκεκριμένες επιθέσεις.

Αντιδράσεις και Συνέπειες 
Τρεις μέρες μετά τα συμβάντα, ο αρμόδιος υπουργός για θέματα της Β.Ιρλανδίας, Γουίλιαμ Γουάιτλο, χαρακτήρισε τις επιθέσεις ως "αποκρουστικότατα αιμοδιψείς", έκανε ιδιαίτερη μνεία στα καθολικού δόγματος θύματα ενώ σημείωσε και την απέχθεια της Ιρλανδίας αλλά και του υπόλοιπου κόσμου για τα γεγονότα. Ο αρχηγός της αξιωματικής αντιπολίτευσης, Χάρολντ Γουίλσον έκανε λόγο για "ένα σοκαριστικό έγκλημα εναντίον αθώου πληθυσμού".

Το 1972 σκοτώθηκαν συνολικά 479 άτομα σε συγκρούσεις στη Βόρεια Ιρλανδία. Δέκα μέρες μετά τη Ματωμένη Παρασκευή ο Βρετανικός Στρατός προχώρησε σε εκτεταμένες εκκαθαριστικές επιχειρήσεις στις περιοχές του Μπέλφαστ και του Ντέρι που ελέγχονταν από τον IRA, ενώ πραγματοποιήθηκαν αρκετές επιθέσεις Ενωτικών παραστρατιωτικών οργανώσεων για εκδίκηση. Αξιοσημείωτο είναι το γεγονός πως και η ίδια η Ματωμένη Παρασκευή θεωρείται από πολλούς ως απάντηση στη "Ματωμένη Κυριακή".

Δείτε επίσης 
 Ματωμένη Κυριακή (1972)
 Ιρλανδικό ζήτημα

Ματωμένη Παρασκευή (1972)
Τρομοκρατικά γεγονότα στο Ηνωμένο Βασίλειο
Αρχή της επικουρικότητας

Η επικουρικότητα (αγγλ. subsidiarity) είναι μια αρχή της κοινωνικής οργάνωσης κατά την οποία τα διάφορα πολιτικά και κοινωνικά ζητήματα διευθετούνται στο πιο άμεσο (ή τοπικό) επίπεδο που είναι κατάλληλο για την επίλυσή τους. Κατά άλλον ορισμό (Αγγλικό Λεξικό Oxford), είναι η αρχή κατά την οποία μια κεντρική εξουσία πρέπει να έχει επικουρικό ρόλο, εκτελώντας μόνο αυτές τις πράξεις που δεν μπορούν να εκτελεστούν σε περισσότερο τοπικό επίπεδο. Ο όρος εισήχθη για πρώτη φορά το 1891 από την Ρωμαιοκαθολική Εκκλησία. Η αρχή αυτή εφαρμόζεται στους χώρους της διοίκησης, των πολιτικών επιστημών, της κυβερνητικής κλπ. 

Η αρχή της επικουρικότητας είναι μια από τις Βασικές Αρχές του Ευρωπαϊκού Δικαίου, μαζί με την αρχή ειδικής εξουσιοδότησης, την αρχή αναλογικότητας και την αρχή κοινοτικής καλής πίστης. Ορίζει ότι η Ευρωπαϊκή Ένωση πρέπει να δρα σε τομείς που δεν αποτελούν αρμοδιότητά της μόνο όταν η δράση της είναι πιο αποτελεσματική από αυτή των εθνικών κυβερνήσεων ή περιφερειακών ολοκληρώσεων. Ως στόχο έχει την λήψη αποφάσεων σε επίπεδο όσο το δυνατόν πιο κοντινό στους πολίτες. 

Ορίζεται στο άρθρο 5 της Συνθήκης για την Ευρωπαϊκή Ένωση:

Η Κοινότητα δρα μέσα στα όρια των αρμοδιοτήτων που της αναθέτει και των στόχων που της ορίζει η παρούσα συνθήκη.

Στους τομείς που δεν υπάγονται στην αποκλειστική της αρμοδιότητα, η Κοινότητα δρα σύμφωνα με την αρχή επικουρικότητας, μόνον εάν και στο βαθμό που οι στόχοι της προβλεπόμενης δράσης είναι αδύνατον να επιτευχθούν επαρκώς από τα κράτη μέλη και δύνανται συνεπώς, λόγω των διαστάσεων ή των αποτελεσμάτων της προβλεπόμενης δράσης, να επιτευχθούν καλύτερα σε κοινοτικό επίπεδο.

Δείτε επίσης 
Οι υπόλοιπες Αρχές Ευρωπαϊκού Δικαίου:
 Αρχή ειδικής εξουσιοδότησης
 Αρχή αναλογικότητας
 Αρχή κοινοτικής καλή πίστης

Παραπομπές

Εξωτερικοί σύνδεσμοι 
 Τα θεμελιώδη κείμενα της Ευρωπαϊκής Ένωσης και των Ευρωπαϊκών Κοινοτήτων 
Σύνοψη EUR-Lex για την αρχή της επικουρικότητας.

Ευρωπαϊκό Δίκαιο
Ειδικές δυνάμεις

Με τον όρο ειδικές δυνάμεις αναφέρονται οι ειδικά εκπαιδευμένες στρατιωτικές ομάδες και μονάδες που καλούνται να αναλάβουν εξειδικευμένες επιχειρήσεις όπως για παράδειγμα αναγνώριση, ανορθόδοξο πόλεμο, υποβρύχιες καταστροφές και αντιτρομοκρατικές επιχειρήσεις.

Συνήθως είναι μικρές σε μέγεθος μονάδες, ευέλικτες στις κινήσεις τους και αναλαμβάνουν τόσο μυστικές όσο και φανερές επιχειρήσεις ανορθόδοξες και συχνά υψηλού κινδύνου, με σκοπό να πετύχουν πολιτικούς ή στρατιωτικούς στόχους υπέρ μίας εξωτερικής πολιτικής.

Ρόλος
Σε καιρό πολέμου η αποστολή τους είναι να δρουν πίσω από τις γραμμές του εχθρού και όχι στην πρώτη γραμμή, όπως το πεζικό, τα τεθωρακισμένα και άλλα σώματα.

Κύριο αντικείμενο είναι οι δολιοφθορές, με σκοπό να αποδιοργανώνουν τον εχθρό εκ των έσω, καταστρέφοντας τις επικοινωνίες του, εμποδίζοντας τους εφοδιασμούς των μονάδων του με στρατιωτικό προσωπικό και πολεμικό υλικό, «ανοίγοντας τον δρόμο» για το πεζικό και άλλων χερσαίων δυνάμεων,  καθώς και η εξουδετέρωση επίγειων σταθμών ραντάρ και άλλων στρατηγικής σημασίας στόχων, προς διευκόλυνση της αεροπορίας ώστε να πραγματοποιεί ανενόχλητη βομβαρδισμούς κατά εχθρικών στόχων.

Δείτε επίσης
 Ελληνικές Ειδικές Δυνάμεις

Παραπομπές

«Ο Καταδρομέας»

Γεωργίου Δ. Αραμπατζή (υποστράτηγου ε.α.), Αθήνα, Φεβρουάριος 2000, Εκδόσεις : ΙΔΙΩΤΙΚΗ, ISBN 960-91295-0-1

Ειδικες δυναμεις
Πολεμικά επαγγέλματα
Socrates Drank the Conium

Οι Socrates (πλήρες όνομα: Socrates Drank the Conium) είναι ελληνικό progressive rock μουσικό συγκρότημα που σχηματίστηκε το 1969 στον Πειραιά από τους Γιάννη Σπάθα (κιθάρα), Αντώνη Τουρκογιώργη (μπάσο, τραγούδι) και Ηλία Μπουκουβάλα (ντραμς). Έχουν κυκλοφορήσει επτά studio albums και είναι γνωστότεροι για τραγούδια μεταξύ των οποίων τα "Starvation" και "Mountains". Γράφουν και σε αγγλικό στίχο. Ο ήχος τους είναι προσωπικός με κάποιες επιρροές από Τζίμι Χέντριξ, Φρανκ Ζάπα, Cream και άλλους. Το άλμπουμ τους Phos ήταν το κορυφαίο σε πωλήσεις ελληνικό rock album της δεκαετίας του 1970, πουλώντας περισσότερα από 200.000 άλμπουμς.

Ιστορία 
Οι Socrates πρωτοεμφανίστηκαν στα κλαμπ της Αθήνας, και κυρίως στο Κύτταρο. Το ρεπερτόριο τους συμπεριελάμβανε κομμάτια από τη δισκογραφία τους αλλά και διασκευές από καλλιτέχνες όπως ο Τζίμι Χέντριξ, ο Φρανκ Ζάπα, oι Rolling Stones και άλλους. Έγιναν γνωστοί για τον συνδυασμό του ύφους της ελληνικής παραδοσιακής ηπειρώτικης μουσικής και το έντονο ροκ στυλ με τα δύο σταθερά και ιδρυτικά μέλη, τον Γιάννη Σπάθα (κιθάρα) και τον Αντώνη Τουρκογιώργη (μπάσο, τραγούδι) να γράφουν τραγούδια όπως το "Mountains" και το "Starvation". Έχουν παίξει στο Hammersmith Odeon του Λονδίνου ως support σε περιοδεία των UFO.. Για αρκετά χρόνια μετά το 1986, το γκρουπ δεν έκανε ζωντανές εμφανίσεις. Ωστόσο, το 1999 επανενώθηκε με συναυλία στον Λυκαβηττό, όπου τα βασικά μέλη βρέθηκαν ξανά μαζί (Τουρκογιώργης-Σπάθας-Τρανταλίδης) με την προσθήκη καινούργιων μουσικών (Δημήτρης Μπέλλος - πλήκτρα, Μαρκέλλα Παναγιώτου και Νίκος Κουρουπάκης - δεύτερα φωνητικά). Μαζί τους συνεργάστηκε ο πιανίστας Δημήτρης Πολύτιμος.

Μετά από κάποιες εμφανίσεις έγιναν σημαντικές αλλαγές των μελών και το συγκρότημα πήρε σταθερή μορφή από το 2002 μέχρι και το 2010 με τους: Γιάννη Σπάθα, Αντώνη Τουρκογιώργη, Μάκη Γιούλη, Αστέρη Παπασταματάκη και Μαρκέλλα Παναγιώτου. Στο διάστημα αυτό, το γκρουπ έκανε μεγάλες συναυλίες σε όλη την Ελλάδα αλλά και σε clubs της Αθήνας μεταξύ των οποίων το Ρόδον, το Κύτταρο, το Rodeo και το House Of Art.

Το 2010 ο Γιάννης Σπάθας, ο Αντώνης Τουρκογιώργης και ο Μάκης Γιούλης ξεκίνησαν να ηχογραφούν νέα τραγούδια ωστόσο, κατά την διάρκεια των ηχογραφήσεων, ένα σοβαρό πρόβλημα υγείας του Αντώνη Τουρκογιώργη έπαυσε την πορεία της μπάντας.

Μέλη

Βασικά μέλη (2002-2010)

Αντώνης Τουρκογιώργης - μπάσο, φωνητικά
Γιάννης Σπάθας - κιθάρα, Roland guitar synthesizer
Μάκης Γιούλης - ντραμς
Αστέρης Παπασταματάκης - πλήκτρα
Μαρκέλλα Παναγιώτου - φωνητικά

Άλλα 

Ηλίας Μπουκουβάλας - ντραμς
Γιώργος Τρανταλίδης - ντραμς
Κώστας Καραμήτρος - ντραμς
Νίκος Αντύπας - ντραμς
Κώστας Τριανταφύλλου - κιθάρα
Κώστας Δουκάκης - κιθάρα (1973)
Λεωνίδας Αλαχαδάμης - ντραμς (1978-1980) (απεβίωσε στις 17 Φεβρουαρίου 2018)

Δισκογραφία 
 (Appears on) Live at Kyttaro - 1971
Socrates Drank the Conium - 1972
Taste of Conium - 1972
 On The Wings - 1973
Phos - 1976 (συνεργασία με τον Βαγγέλη)
Waiting for Something - 1980
 Breaking Through - 1981
 Plaza - 1983
 Live in Concert - 1999
 The Original Singles'' - Compilation released 2005

Παραπομπές

Εξωτερικοί σύνδεσμοι 
 Socrates Drank the Conium στο AllMusic

Ελληνικά rock συγκροτήματα
Ολυμπιακός Χερσονήσου

Ο Ολυμπιακός Χερσονήσου (επίσημη ονομασία: Ολυμπιακός Σύνδεσμος Φιλάθλων Χερσονήσου) είναι Ελληνικός ποδοσφαιρικός σύλλογος της Κρήτης και συγκεκριμένα της πόλης της Χερσονήσου του Νομού Ηρακλείου και ιδρύθηκε το 1979. Αυτό το διάστημα αγωνίζεται στις διοργανώσεις της Ε.Π.Σ. Ηρακλείου.

Έχει πολυετή συμμετοχή στο ερασιτεχνικό πρωτάθλημα της Δ' Εθνικής (περιφερειακό πρωτάθλημα) και 2 συμμετοχές στο επαγγελματικό πρωτάθλημα της Γ' Εθνικής. Επίσης, έχει υπάρξει 3 φορές (1994-95, 1998-99 και 2011-12) φιναλίστ Κυπέλλου Ε.Π.Σ. Ηρακλείου και 1 φορά (1998-99) φιναλίστ Κυπέλλου Ελλάδας ερασιτεχνών.

Πρόσφατη πορεία 
Κατέκτησε την περίοδο 2007-08 την πρώτη θέση στον 10ο όμιλο της Δ' εθνικής, με αποτέλεσμα να βρεθεί για πρώτη φορά στην ιστορία του σε επαγγελματικό πρωτάθλημα.

Το 2008-09 στο νότιο όμιλο της Γ' εθνικής τερμάτισε στην 11η θέση της κατάταξης με απολογισμό 11 νίκες, 9 ισοπαλίες και 14 ήττες με τέρματα 39-36, εξασφαλίζοντας την παραμονή στην κατηγορία και την επόμενη χρονιά (2009-10) υποβιβάστηκε στην Δ' Εθνική. Την αμέσως επόμενη χρονιά τερμάτισε στη 15η θέση και υποβιβάστηκε στο τοπικό πρωτάθλημα Α1' ΕΠΣ Ηρακλείου, όπου τερμάτισε στην τελευταία θεση και υποβιβάστηκε στην Α2' ΕΠΣ Ηρακλείου.

Φίλαθλοι 
Οι φίλαθλοι του Ολυμπιακού Χερσονήσου μετά την άνοδο της ομάδας τους στην Γ' Εθνική Κατηγορία ίδρυσαν έναν σύνδεσμο φιλάθλων με το όνομα Σύνδεσμος Φιλάθλων Ολυμπιακού Χερσονήσου "Port Boys Gate 3".

Εξωτερικοί σύνδεσμοι 

Η ιστοσελίδα του Ολυμπιακού Χερσονήσου

Αθλητικοί σύλλογοι Ηρακλείου
Ιδρύσεις αθλητικών συλλόγων το 1979
Ποδοσφαιρικές ομάδες Ελλάδας
Ιδρύσεις ποδοσφαιρικών ομάδων το 1979
Κώστας Μίσσας

Ο Κώστας Μίσσας (Κωνσταντίνος Μίσσας) είναι Έλληνας πρώην καλαθοσφαιριστής γεννημένος στις 15 Αυγούστου 1953. Κατάγεται από την Καρίτσα Καρδίτσας. Είναι επίσης καθηγητής Φυσικής Αγωγής, Μέλος της Ε.Ε.Δ.Ι.Π. του Τ.Ε.Φ.Α.Α. Αθηνών, Εθνικός Προπονητής της Εθνικής Ομάδας Γυναικών, Τεχνικός Υπεύθυνος του Αναπτυξιακού προγράμματος κορασίδων της Ε.Ο.Κ. και Ομοσπονδιακός Προπονητής της Εθνικής Ομάδας Νέων Ανδρών.

Καριέρα Αθλητή 
Αγωνίστηκε στον Πανιώνιο από το το 1968 έως το 1986, βοηθώντας τον να ανέβει από το τοπικό πρωτάθλημα της Αθήνας στην Α΄ Εθνική, στην έξοδο στο Κύπελλο Κόρατς το 1976 και στη συμμετοχή του στον τελικό του Κυπέλλου Ελλάδος το 1977. 

Στη συνέχεια μεταγράφηκε στον Παναθηναϊκό, όπου αγωνίστηκε έως το 1988. Επέστρεψε στον Πανιώνιο και το 1989 αποσύρθηκε. 

Υπήρξε διεθνής με την Εθνική Ανδρών 45 φορές και σημείωσε 238 πόντους (5,29 μ.ο.). Αγωνίστηκε σε τέσσερα Βαλκανικά πρωταθλήματα: 1977, 1978, 1981, 1982, στο Διηπειρωτικό Κύπελλο 175, στα προκριματικά του ευρωπαϊκού πρωταθλήματος 1983 και στο προολυμπιακό τουρνουά 1984. Την κορυφαία επίδοση με 20 πόντους πέτυχε σε φιλικό αγώνα επί της Ρουμανίας στις 27-10-1977. 

Αγωνίστηκε επίσης με την Εθνική Εφήβων στο Πανευρωπαϊκό πρωτάθλημα 1972. Συνολικά, σε 15 αγώνες σημείωσε 116 πόντους (7,73 μ.ο.).

Ομάδες

Καριέρα Προπονητή 
Ο Κώστας Μίσσας ξεκίνησε την προπονητική του καριέρα στην ΑΕ Περάματος και συνέχισε ως βοηθός προπονητή του Βλάντο Τζούροβιτς στον Πανιώνιο. Έχει εργαστεί ως προπονητής στους Πανιώνιο, Περιστέρι, Εθνική Κύπρου, Παπάγου, Απόλλωνα Πάτρας, Δάφνη, ΚΑΟ Δράμας, Α.Γ.Ε. Χαλκίδα. Σήμερα είναι ο προπονητής της Εθνικής Νέων Ανδρών και της Εθνικής Γυναικών. 

To 2009 αναδείχθηκε Πρωταθλητής Ευρώπης με την Εθνική Νέων Ανδρών ενώ παράλληλα οδήγησε την Εθνική Γυναικών στην 5η θέση στο Ευρωπαϊκό πρωτάθλημα που ήταν και η μεγαλύτερη επίδοσή της, η οποία της έδωσε την πρόκριση στο Παγκόσμιο πρωτάθλημα για πρώτη φορά.

Ομάδες 

Οι ομάδες που εργάστηκε ως προπονητής είναι:

 ΑΕ Περάματος
 Πανιώνιος (βοηθός και α΄ προπονητής) 
 Γ.Σ. Περιστερίου
 Εθνική Κύπρου
 Α.Σ. Παπάγου
 Απόλλων Πάτρας
 Α.Ο. Δάφνης
 ΚΑΟ Δράμας
 Α.Γ.Ε. Χαλκίδα
 Εθνική Νέων Ανδρών (ελπίδων) 
 Εθνική Γυναικών

Συγγραφικό έργο 

Ο Κώστας Μίσσας έχει συγγράψει εκπαιδευτικά συγγράμματα για τους φοιτητές του ΤΕΦΑ Αθηνών καθώς και άλλα δύο βιβλία:
 "Το Μίνι Μπάσκετ"
 "Φιλοσοφία και προπονητικές κατευθύνσεις", συλλογική έκδοση της ΕΟΚ.

Εξωτερικοί σύνδεσμοι 
 Βιογραφικό ekaskenop.gr
 
 ΕΟΚ προπονητής

Έλληνες καλαθοσφαιριστές
Καλαθοσφαιριστές Εθνικής Ελλάδας
Καλαθοσφαιριστές Εθνικής Ελλάδας Κ17
Καλαθοσφαιριστές ΠΑΟ
Καλαθοσφαιριστές Πανιωνίου
Έλληνες προπονητές καλαθοσφαίρισης
Προπονητές καλαθοσφαίρισης Εθνικής Ελλάδας
Προπονητές καλαθοσφαίρισης Εθνικής Κύπρου
Προπονητές καλαθοσφαίρισης Πανιωνίου
Προπονητές καλαθοσφαίρισης Περιστερίου
Προπονητές καλαθοσφαίρισης Παπάγου
Προπονητές καλαθοσφαίρισης Απόλλωνα Πατρών
Προπονητές καλαθοσφαίρισης Δάφνης
Προπονητές καλαθοσφαίρισης ΚΑΟΔ
Προπονητές καλαθοσφαίρισης Α.Γ.Ε. Χαλκίδας
Προπονητές καλαθοσφαίρισης Ολυμπιακού Πειραιώς
Έλληνες γυμναστές
Ληντς

Το Ληντς (αγγλικά: Leeds) είναι πόλη της Αγγλίας στην κομητεία του Δυτικού Γιορκσάιρ στο Ηνωμένο Βασίλειο. Η πόλη έχει συνολικό πληθυσμό 840.083 κατοίκων, καθιστώντας την τρίτη σε μέγεθος στην Αγγλία, ενώ η αστική περιοχή έχει πληθυσμό 1.800.000 κατοίκους. Μαζί με τη γειτονική πόλη του Μπράντφορντ και δεκάδες άλλες μικρότερες πόλεις σχηματίζουν ενιαία μητροπολιτική περιοχή με πληθυσμό 2.302.000 κατοίκους.  

Η πόλη αναπτύχθηκε γύρω από τις μεγάλες βαριές βιομηχανίες, αλλά τώρα είναι ένα οικονομικό κέντρο.

Διακυβέρνηση 

Το  Ληντς κυβερνάται από το Δημοτικό Συμβούλιο της πόλης, που υπάρχει με τη σημερινή του μορφή από το 1974 και περιλαμβάνει τις πρώην ανεξάρτητες περιοχές της Γουέδερμπι, Ότλεϊ, Έρμπορο, Πάντσεϊ και Μόρλεϊ. Η πόλη βρίσκεται στην μητροπολιτική περιοχή του Δυτικού Γιορκσάιρ.

Μεταφορές 

Η πόλη  Ληντς έχει κύριο σιδηροδρομικό σταθμό, που εξυπηρετεί το προαστιακό και εθνικό σιδηροδρομικό δίκτυο. Διαθέτει επίσης το Διεθνές Αεροδρόμιο Ληντς-Μπράντφορντ (Leeds-Bradford), το οποίο διεξάγει πτήσεις προς τους περισσότερους μεγάλους ευρωπαϊκούς αερολιμένες, καθώς και πτήσεις προς το Πακιστάν και τις ΗΠΑ.

Αξιοθέατα 

Τα ερείπια του Αββαείου Κέρκσταλ, μιας κιστερκιανής μονής που χρονολογείται από τον 12ο αιώνα, βρίσκονται σε ένα ανοικτό πάρκο δίπλα στον ποταμό Aire, δυτικά του κέντρου της πόλης. Στα ανατολικά του κέντρου της πόλης, το Temple Newsam χρονολογείται από τις αρχές του 16ου αιώνα και διαθέτει κήπους και αγρόκτημα. Το σπίτι πουλήθηκε στο Δημοτικό Συμβούλιο της πόλης το 1922 και διακρίνεται για τη ιακωβιτική αρχιτεκτονική του. 

Στα βόρεια βρίσκεται το Roundhay Park, το μεγαλύτερο πάρκο της πόλης. Το πάρκο φιλοξενεί πολλές συναυλίες, όπως στο παρελθόν συναυλίες του Ρόμπι Γουίλιαμς, της Μαντόνα και του Μάικλ Τζάκσον.

Η εικόνα της πόλης έχει αλλάξει σημαντικά τα τελευταία χρόνια, κάτι που οφείλεται στην κατασκευή πολλών ουρανοξυστών στο κέντρο της πόλης, όπως το Bridgewater Place.

Αθλητισμός 

Η πόλη έχει μακρά αθλητική ιστορία και ομάδες που την εκπροσωπούν όλα τα μείζονα εθνικά αθλήματα. Η Λιντς Γιουνάιτεντ είναι η κύρια ομάδα ποδοσφαίρου. Οι  Ληντς Ράινος (ράγκμπι),  Ληντς Κάρνεγκι και Γιορκσάιρ Κάουντι Κρίκετ Κλαμπ βασίζονται επίσης στην πόλη, μεταξύ πολλών άλλων ομάδων που παίζουν τόσο σε εθνικό όσο και περιφερειακό επίπεδο. 

Το γήπεδο Elland Road συχνά φιλοξενεί διεθνείς αγώνες Rugby League, ενώ οι αγγλικοί αγώνες κρίκετ πραγματοποιούνται συχνά στο γήπεδο Headingley.

Παραπομπές

Συνδέσεις 

 Leeds City Council

Πόλεις της Αγγλίας
Νταϊάνα Ιγροπούλου

Η Νταϊάνα-Λυδία Ιγροπούλου (Αθήνα, 7 Αυγούστου 1991) είναι Ελληνίδα μοντέλο, εστεμμένη Μις Γιανγκ 2007 και Β' Σταρ Ελλάς 2009.

Βιογραφία 
Γεννήθηκε στην Αθήνα στις 7 Αυγούστου του 1991. Το 2007, συμμετείχε στα καλλιστεία του ΑΝΤ1, διεκδικώντας ως ανήλικη τον τίτλο της Μις Γιανγκ, τον οποίο και κέρδισε. Με τον τίτλο αυτό συμμετείχε στα διεθνή καλλιστεία Miss Young International, όπου κέρδισε στον διαγωνισμό και στέφθηκε Queen of Universe 2007. Δύο χρόνια αργότερα, συμμετείχε και πάλι στα καλλιστεία του ΑΝΤ1, αυτή τη φορά για τον κορυφαίο τίτλο. Τελικά εξελέγη Β' Σταρ Ελλάς, ενώ εντύπωση προκάλεσε η δυσαρέσκεια που επέδειξε σε όλη τη διάρκεια του διαγωνισμού και κατά τη διάρκεια της στέψης της. Έχει κάνει πολλές φωτογραφίσεις για περιοδικά ενώ έχει πάρει μέρος και σε διαφημιστικά σποτ.

Παραπομπές 

Ελληνίδες μοντέλα
Ευφορβία η ηλιοσκόπια

Η Ευφορβία η ηλιοσκόπια είναι φυτό της οικογένειας των Ευφορβιοειδών. Είναι μονοετές φυτό με μέγεθος μεταξύ 10 και 50 εκατοστών. Το όνομά της το οφείλει στον Διοσκουρίδη, που την ονόμασε έτσι λόγω της ιδιότητάς της να στρέφεται προς τον ήλιο. Είναι πολύ διεσπαρμένο φυτό στον μεσογειακό χώρο. Η περίοδος ανάπτυξης και ανθοφορίας του φυτού είναι μεταξύ Φεβρουαρίου και Ιουνίου. Το φυτό είναι δηλητηριώδες και αυτό αποτελεί το μέσο άμυνάς του απέναντι στα φυτοφάγα ζώα.

Πηγές 
 Αγριολούλουδα της Ελλάδας - Εκδόσεις Mediteranneo ISBN 960-8227-71-2

Παραπομπές 

Αγριολούλουδα
Ευφορβιοειδή
Δηλητηριώδη φυτά
Μαργαρίτα

Μαργαρίτα (ετυμολ.: αντιδάνειο από το ιταλ. margarita < μαργαρίτης = μαργαριτάρι) είναι κοινή ονομασία πολλών άγριων ή καλλιεργούμενων φυτών που ανήκουν στην οικογένεια των Συνθέτων (Compositae) και έχουν άνθη κατά κεφάλια, με εμφανή ακτινοειδή στεφάνη.
Σε πολλές περιπτώσεις, οι μαργαρίτες φέρουν δύο ειδών άνθη: τα πρώτα έχουν ακτινωτή διάταξη και κίτρινο, συνήθως, χρώμα· περιβάλλουν τα δεύτερα, τα οποία είναι μικρά, σωληνόμορφα και συναθροίζονται για να σχηματίσουν έναν δίσκο. Σημαντικό ταξινομικό γνώρισμα αποτελεί το σχήμα των βρακτίων, τα οποία βρίσκονται κάτω από το άνθος και μοιάζουν με φύλλα. Τα φύλλα των μαργαριτών μπορεί να έχουν ποικιλία σχημάτων. 

Οι κυριότεροι αντιπρόσωποι των μαργαριτών είναι οι εξής: 

 Bellis perennis (Βελλίδα ή Μπέλλα η πολυετής - κοινή Ευρωπαϊκή μαργαρίτα ή Ασπρολούλουδο) 
 Bellis annua (Βελλίδα ή Μπέλλα η ετήσια) 
 Chrysanthemum coronarium, συνώνυμο Glebionis coronaria (Χρυσάνθεμο το στεφανωματικό - Μεγάλη Κίτρινη Μαργαρίτα)  
 Glebionis segetum, συνώνυμο Chrysanthemum segetum (Χρυσάνθεμο το αρουραίο - Μαντιλίδα της Κρήτης)
 Anthemis chia (Ανθεμίδα της Χίου - Άγρια Μαργαρίτα)  
 Anthemis maritima (Ανθεμίδα η θαλάσσια)
 Anthemis cretica (Ανθεμίδα της Κρήτης)
 Anthemis maritima (Ανθεμίδα η θαλάσσια) 
 Cota tinctoria, συνώνυμο Anthemis tinctoria (Ανθεμίδα η βαφική)  
 Leucanthemum vulgare (Λευκάνθεμο το κοινό)
 Leucanthemum maximum (Λευκάνθεμο το μέγιστο)
 Argyranthemum frutescens, συνώνυμο Chrysanthemum frutescens (Χρυσάνθεμο το θαμνώδες)

Πηγές

Άλμπουμ

Εξωτερικοί σύνδεσμοι

 
Σύνθετα
αγριολούλουδα
Τζέι Τραιάνο

Ο Τζέι Τραιάνο (αγγλικά: Jay Triano) είναι παλαίμαχος Καναδός καλαθοσφαιριστής και νυν προπονητής. Γεννημένος στις 21 Σεπτεμβρίου 1958, κέρδισε αναγνωρισιμότητα όταν ανέλαβε την καθοδήγηση της Εθνικής Ομάδος του Καναδά. Σήμερα αποτελεί τον προπονητή της ομάδας του NBA, Τορόντο Ράπτορς. Ως παίκτης, είχε λάβει μέρος δύο φορές σε Ολυμπιακούς Αγώνες φορώντας τα χρώματα του αντιπροσωπευτικού συγκροτήματος της χώρας του.

Καναδοί καλαθοσφαιριστές
Καναδοί προπονητές καλαθοσφαίρισης
Προπονητές καλαθοσφαίρισης Εθνικής Καναδά
Προπονητές καλαθοσφαίρισης αμερικανικών συλλόγων
Αλθαία (φυτό)

Η Αλθαία (Althaea) είναι γένος αγριολούλουδων πολύ διαδεδομένο κυρίως στη νότια Ευρώπη αλλά υπάρχει αυτοφυές και στην Αυστραλία και την Ασία. Λέγεται επίσης και δεντρομολόχα. Είναι ιθαγενή φυτά των εύκρατων περιοχών, συγγενικά με τη μολόχα, από την οποία διακρίνονται εύκολα.

Ονοματολογία 
Η ονομασία της προέρχεται από το αρχαία ελληνικό ρήμα αλθαίνω που σημαίνει θεραπεύω, γιατρεύω.

Περιγραφή
Πρόκειται για πόες ή θάμνους με φύλλα παλαμοειδή, χνουδωτά, με οδοντωτά ή πριονωτά χείλη. Είναι πολυετή φυτά με πολύ ψηλό όρθιο βλαστό, ο οποίος καλύπτεται από μεγάλα άνθη κατά μήκος του. Τα άνθη της Αλκέας είναι συνήθως κόκκινα, ροζ ή ιώδη και έχουν σχήμα χωνιού και διάμετρο μέχρι 10 εκατοστά που ευδοκιμούν σε περιοχές μέσου και χαμηλού υψομέτρου. Η περίοδος ανθοφορίας της Αλκέας είναι από τον Απρίλιο μέχρι τον Ιούλιο. Η συλλογή των φύλλων πραγματοποιείται στο τέλος του καλοκαιριού, των ανθέων κατά τη διάρκεια τις ανθοφορίας και της ρίζας το φθνιπόπωρο μετά το δεύτερο έτος ζωής του.

Είδη
Από τα δεκαπέντε είδη του γένους, έξι ευδοκιμούν και στην Ελλάδα.
Althea officionalis (νερομολόχα η φαρμακευτική)
Althea ficifolia με ιώδη άνθη
Althea cannabina (κανάβινη)
Althea hirsuta (δασεία δηλ. πυκνόφυλλη)
Althea rosea (ρόδινη)
Alhea pallida (ωχρά)

Εικονοθήκη

Χρήσεις
Είναι χρήσιμη για τις φαρμακευτικές ρίζες του, το αφέψημα των οποίων έχει μαλακτικές και αντιβηχικές ιδιότητες. Η χρήση της ρίζας είναι ευεργετική για πεπτικές διαταραχές και φλεγμονές του πεπτικού σωλήνα. Θεωρείται βότανο το οποίο δεν έχει παρενέργειες στον ανθρώπινο οργανισμό. Υπάρχουν φυσικά και καλλυντικές χρήσεις της δενδρομολόχας, ως κατάπλασμα για ερεθισμούς, εγκαύματα, μικροτραυματισμούς και μώλωπες. Ενώ επίσης έχει παρατηρηθεί αντιμετώπιση και εξομάλυνση των κιρσών με τη χρήση τοπικού καταπλάσματος.

Σημειώσεις

Παραπομπές

Πηγές

 Αγριολούλουδα της Ελλάδας - Εκδόσεις Mediterraneo ISBN 960-8227-71-
 Λεξικόν βοτανολογικόν υπό Π.Γ.Γενναδίου, Αθήνα 1914.

Εξωτερικοί σύνδεσμοι 
 Βοτανολόγιο πληροφορίες για βότανα
Μαλαχοειδή
Αγριολούλουδα
Καλλωπιστικά φυτά
Ελληνική χλωρίδα
Μπόργκο ντ'Άλε

Το Μπόργκο ντ'Άλε (ιταλικά: Borgo d'Ale) είναι δήμος της Ιταλίας, στην περιφέρεια του Πεδεμόντιου, στην επαρχία του Βερτσέλλι. Βρίσκεται περίπου 40χμ. βορειοανατολικά του Τορίνου και 30χμ. δυτικά του Βερτσέλλι.

Συνορεύει με τους εξής δήμους: Αλίτσε Καστέλλο, Μπιανζέ, Μονκριβέλο και Τροντσάνο Βερτσελλέζε της επαρχίας του Βερτσέλλι, Κοσάνο Καναβέζε, Μαλιόνε, Μποργκομαζίνο και Σέττιμο Ροττάρο, της επαρχίας του Τορίνο και με το Βιβερόνε της επαρχία της Μπιέλλα.

Δημογραφική εξέλιξη 

Πόλεις και δήμοι της επαρχίας του Βερτσέλλι
Μπιαντσέ

Η Μπιαντσέ (ιταλικά: Bianzè) είναι δήμος της Ιταλίας, στην περιφέρεια του Πεδεμόντιου, στην επαρχία του Βερτσέλλι. Βρίσκεται περίπου 40 χλμ. βορειοανατολικά του Τορίνου και 25 χλμ. δυτικά του Βερτσέλλι.

Συνορεύει με τους εξής δήμους: Λιβόρνο Φερράρις, Μονκριβέλο, Μπόργκο ντ'Άλε, Ρονσέκκο, Τρίνο και Τροντσάνο Βερτσελλέζε.

Δημογραφική εξέλιξη 

Πόλεις και δήμοι της επαρχίας του Βερτσέλλι
Δ΄ Εθνική ποδοσφαίρου ανδρών 2008-09

Το ποδοσφαιρικό πρωτάθλημα Δ΄ Εθνικής 2008-2009 διεξήχθη σε δέκα ομίλους. Οι πρωταθλητές ανέβηκαν στη Γ΄ Εθνική.

Πρωταθλητές
Οι πρωταθλητές των 10 ομίλων ήταν: 
Βισαλτιακός Νιγρίτας 
Αναγέννηση Επανομής
Φ.Σ. Κοζάνη
Α.Ο. Τρίκαλα
Δόξα Κρανούλας  
Παναιγιάλειος
Ένωση Πανασπροπυργιακού-Δόξας 
Π.Α.Ο. Ρουφ 
Σαρωνικός Αίγινας
Α.Ο. Πλατανιά

Κατάταξη 

Παρακάτω παρατίθεται αναλυτικά η τελική κατάταξη των ομάδων και η βαθμολογία σε όλους τους ομίλους, στο ελληνικό πρωτάθλημα της Δ΄ εθνικής κατηγορίας ποδοσφαίρου ανδρών για την αγωνιστική περίοδο 2008-09. Οι πρωταθλήτριες ομάδες των 10 ομίλων εξασφάλισαν τον προβιβασμό τους στη Γ' εθνική 2009-10.

1ος όμιλος - Ανατολική Μακεδονία και Θράκη

2ος όμιλος - Κεντρική Μακεδονία

3ος όμιλος - Δυτική Μακεδονία

4ος όμιλος - Θεσσαλία και Ανατολική Στερεά

5ος όμιλος - Ήπειρος και Δυτική Ελλάδα

6ος όμιλος - Δυτική Πελοπόννησος

7ος όμιλος - Ανατολική Πελοπόννησος

8ος όμιλος - Αθήνα

9ος όμιλος - Πειραιάς και Αττική

10ος όμιλος - Κρήτη

Παραπομπές

Πηγές 

Οι βαθμολογίες της Δ' εθνικής 2008-09 από την ιστοσελίδα της ΕΠΟ (archive)

Δ΄ Εθνική κατηγορία ποδοσφαίρου αντρών Ελλάδας
Εγχώρια ποδοσφαιρικά πρωταθλήματα 2008-2009
Βασίλειος Σκουρής

Ο Βασίλειoς Σκoυρής είναι Έλληνας καθηγητής Δημοσίου Δικαίου και από το 2003 ως τις 7 Οκτωβρίου 2015 πρόεδρος του Δικαστηρίου της Ευρωπαϊκής Ένωσης στο Λουξεμβούργο. Έχει θητεύσει δυο φορές ως υπηρεσιακός υπουργός Εσωτερικών το 1989 και το 1996.

Βιογραφικά στοιχεία
Γεννήθηκε το 1948 στη Θεσσαλονίκη και αποφοίτησε από τη Γερμανική Σχολή Θεσσαλονίκης . Το 1970 αποφοίτησε από τη Νομική Σχολή του Ελεύθερου Πανεπιστημίου του Βερολίνου και πραγματοποίησε μεταπτυχιακές σπουδές στη Νομική Σχολή του Πανεπιστημίου του Αμβούργου. Από το 1972 μέχρι το 1977 υπηρέτησε αρχικώς ως βοηθός και κατόπιν ως επιμελητής στην έδρα που κατείχε ο καθηγητής Karl August Bettermann. Το 1973 ανακηρύχθηκε διδάκτωρ της νομικής με την διάκριση «Magna cum Laude» και το 1978 υφηγητής του Συνταγματικού και Διοικητικού Δικαίου της Νομικής Σχολής του Πανεπιστημίου του Αμβούργου. 

Μετά από θητεία ως καθηγητής Νομικής στο Πανεπιστήμιο του Bielefeld της Γερμανίας, εξελέγη καθηγητής δημοσίου δικαίου στη Νομική Σχολή του Αριστοτελείου Πανεπιστημίου, ενώ έχει διατελέσει υπουργός εσωτερικών στην υπηρεσιακή κυβέρνηση Γρίβα (1989) και υπηρεσιακός υπουργός Εσωτερικών, Δημόσιας Διοίκησης και Αποκέντρωσης στην κυβέρνηση Σημίτη 1996. Στις 7 Οκτωβρίου 2003 επελέγη για τη θέση του προέδρου του δικαστηρίου των Ευρωπαϊκών Κοινοτήτων. Το 2006 και το 2009 ανανεώθηκε η θητεία του.

Κατέχει τη θέση του Προέδρου ΔΣ του Κέντρου Διεθνούς και Ευρωπαϊκού Οικονομικού Δικαίου της Θεσσαλονίκης  από το 1999. Από το Νοέμβριο του 2010 αποτελεί επίσης αντεπιστέλλον μέλος της Ακαδημίας Αθηνών.

Τον Νοέμβριο του 2011 εμφανίστηκε ως ένας από τους υποψηφίους για τη θέση του πρωθυπουργού στη νέα μεταβατική κυβέρνηση. 

Το 2017 εξελέγη πρόεδρος της επιτροπής ηθικής της FIFA.

Πηγές 

Έλληνες πανεπιστημιακοί
Καθηγητές Νομικής Πανεπιστημίου Θεσσαλονίκης
Έλληνες υπουργοί Εσωτερικών
Έλληνες υπουργοί Εσωτερικών, Δημόσιας Διοίκησης και Αποκέντρωσης
Καθηγητές Αριστοτελείου Πανεπιστημίου Θεσσαλονίκης
30 Seconds to Mars

Οι 30 Seconds to Mars είναι αμερικανικό μουσικό συγκρότημα της εναλλακτικής ροκ από το Λος Άντζελες της Καλιφόρνια που ιδρύθηκε το 1998. Το συγκρότημα αποτελείται από τον Τζάρεντ Λέτο (κύρια φωνή, κιθάρα, μπάσο, πλήκτρα), Σάνον Λέτο (ντραμς, κρουστά) και Tomo Milicevic (κιθάρα, μπάσο, βιολί, πλήκτρα κ.ά.). Μέχρι σήμερα έχουν κυκλοφορήσει τέσσερα στούντιο άλμπουμ, τα 30 Seconds to Mars (2002), A Beautiful Lie (2005), This Is War (2009) και Love, Lust, Faith and Dreams (2013).

Η μπάντα είναι γνωστή για τις ζωντανές εμφανίσεις της, τον συνδυασμό διαφορετικών ειδών μουσικής, τους φιλοσοφικούς και πνευματικούς στίχους και τα concept album τους. Έχουν λάβει πολλά βραβεία και επαίνους συμπεριλαμβανομένων των Guinness World Records και έχουν συμπεριληφθεί στην λίστα του Kerrang! των καλύτερων καλλιτεχνών για τη δεκαετία 2000.

Δισκογραφία

Albums 
 2002 – 30 Seconds to Mars (album)
 2005 – A Beautiful Lie
 2009 – This Is War
 2013 – Love, Lust, Faith and Dreams

EPs 
 2007 - AOL Sessions Undercover
 2008 - To the Edge of the Earth
 2011 - MTV Unplugged: 30 Seconds to Mars

Singles 
 2002 - Capricorn (A Brand New Name)
 2002 - Edge of the Earth
 2005 - Attack
 2005 - The Kill 
 2006 - From Yesterday
 2007 - A Beautiful Lie
 2008 - The Story
 2009 - Kings and Queens
 2010 - This Is War
 2010 - Closer to the Edge
 2010 - ''Hurricane
 2013 - Up In The Air
 2013 - Do or Die
 2013 - City of Angels

Εξωτερικοί σύνδεσμοι 

 Επίσημη ιστοσελίδα

Νικητές Kerrang! Awards
Νικητές NME Awards
Μουσικά τρίο
Μουσικά συγκροτήματα από το Λος Άντζελες
Αμερικανικά μουσικά συγκροτήματα
Κυκλάμινο το γραικό

Το Κυκλάμινο το Γραικό (Cyclamen graecum) με κοινή ονομασία λαγουδάκι, ανήκει στην οικογένεια Πριμουλίδες (Primulaceae) και είναι το πιο κοινό είδος κυκλάμινου στην Ελλάδα. Την ονομασία του άλλωστε την οφείλει στο γεγονός ότι συναντάται κυρίως στην Ελλάδα, καθώς και στα ανατολικά παράλια του Αιγαίου. Είναι πολυετές φυτό με μεγάλο κόνδυλο στην ρίζα από την οποία εκφύονται τα φύλλα και τα άνθη. Τα άνθη του είναι συνήθως ρόδινα και εντονότερα κόκκινα στην κάτω πλευρά τους. Τα φύλλα του είναι καρδιοειδή σκούρα πράσινα με όμορφες πρασινωπές ανοιχτόχρωμες αποχρώσεις σε συμμετρικούς σχηματισμούς. Το ύψος του φυτού δεν υπερβαίνει τα 15 εκατοστά. Η περίοδος ανθοφορίας του είναι από τον Σεπτέμβριο μέχρι και τον Νοέμβριο.

Υποείδη
Υπάρχουν 4 υποείδη συνολικά τα οποία είναι τα εξής:
 Cyclamen graecum subsp. graecum, το οποίο συναντάται στα νησιά του Αιγαίου και τη Κρήτη
 Cyclamen graecum subsp. graecum f. album, το οποίο συναντάται στη Πελοπόννησο και τη Κρήτη
 Cyclamen graecum subsp. anatolicum Ietsw, το οποίο συναντάται στην ανατολική Τουρκία  και τη Βόρεια Κύπρο
 Cyclamen graecum subsp. mindleri Hildebr., το οποίο συναντάται στη δυτική Κρήτη

Πηγές
Αγριολούλουδα της Ελλάδας - Εκδόσεις Mediterraneo ISBN 960-8227-71-2
Cyclamen graecum 

Ελληνική χλωρίδα
Ηρανθοειδή
Αγριολούλουδα
Καλλωπιστικά φυτά
Άνθη
Στέργιος Νένες

Ο Στέργιος Νένες (Καβάλα, 28 Αυγούστου 1972) είναι Έλληνας ηθοποιός της τηλεόρασης, του θεάτρου και του κινηματογράφου και εκπαιδευτής μοτοσυκλετιστών. Έγινε ευρύτερα γνωστός από τον ρόλο του Νικόλα Βαρθακούλια στην τηλεοπτική σειρά του ANT1, Κωνσταντίνου και Ελένης.

Βιογραφία 
Σπούδασε υποκριτική στην Ανωτέρα Δραματική Σχολή «Ίασμος» του Βασίλη Διαμαντόπουλου. Έχει συμμετάσχει σε τηλεοπτικές σειρές, σε θεατρικές παραστάσεις και σε αρκετές κινηματογραφικές ταινίες. Από το 2008 έχει αποσυρθεί από τον χώρο της υποκριτικής και ασχολείται επαγγελματικά με τις μηχανές. Έχει γίνει εκπαιδευτής στην ακαδημία της Yamaha και δίδασκε μεταξύ άλλων, τον Γιούρκα Σεϊταρίδη. Το 2018 ξεκίνησε να εργάζεται ως οδηγός της Uber.

Καλλιτεχνική πορεία 
Ο Νένες έκανε το τηλεοπτικό του ντεμπούτο το 1996 στη σειρά Cheek to Cheek του ΑΝΤ1. Ένα χρόνο αργότερα έκανε γκεστ εμφάνιση στη σειρά του Mega, Το Καρέ της Ντάμας. Το 1998 δάνεισε τη φωνή του στη μεταγλώττιση της παιδικής σειράς κινουμένων σχεδίων, Πανδώρα & Πλάτωνας, τα Φραουλόπουλα της ΕΤ1. Την ίδια χρονιά ενσάρκωσε τον Νικόλα Βαρθακούλια στην σειρά του ΑΝΤ1, Κωνσταντίνου και Ελένης.

Το 2000 έκανε γκεστ εμφάνιση στη σειρά Κρεσέντο του Star. Το ίδιο έτος συμμετείχε στη σειρά του ΑΝΤ1 Κύπρου με τίτλο Το Πάτωμα. Το 2001 έκανε γκεστ εμφάνιση στο ρόλο ενός ραδιοφωνικού παραγωγού στο Σ' αγαπώ μ' αγαπάς του Mega.

Το 2003 έπαιξε το ρόλο του Μέμου στη σειρά του Mega, Είσαι Πολύ Αλήτης Τελικά. Το 2006 ενσάρκωσε τον Γιάννη Κανάκη στη σειρά του ΑΝΤ1, Για την Άννα. Το 2006 και το 2007 συμμετείχε στη σειρά του Alpha, Οι ιστορίες του αστυνόμου Μπέκα, στα επεισόδια Αυστηρώς Προσωπικό και Το Καλοκαίρι του Φόβου, αντίστοιχα.

Το 2019 έγινε συντελεστής του τρίτου κύκλου του ελληνικού  MasterChef στο ρόλο του story editor.

Φιλμογραφία

Τηλεόραση

Κινηματογραφικές ταινίες

Θεατρικές παραστάσεις

Παραπομπές

Εξωτερικοί σύνδεσμοι 
 Στέργιος Νένες στο IMDb

Έλληνες άνδρες ηθοποιοί κινηματογράφου
Έλληνες άνδρες ηθοποιοί τηλεόρασης
Έλληνες άνδρες ηθοποιοί θεάτρου
Αλέκος Μαθιουδάκης

Ο Αλέκος Μαθιουδάκης (1919-2002), ήταν κομμουνιστής, αγωνιστής της Εθνικής Αντίστασης και συγγραφέας. Διετέλεσε πρόεδρος της κοινότητας Κοξαρέ Ρεθύμνου και υποψήφιος βουλευτής του ΚΚΕ.

Βιογραφικό
Γεννήθηκε το 1919 στο χωριό Κοξαρέ του Δήμου Φοίνικα του Νομού Ρεθύμνου. Από πολύ νέος συμμετείχε στο λαϊκό κίνημα, αρχικά ως μέλος της ΟΚΝΕ και αργότερα ως μέλος του ΚΚΕ. Πολέμησε στον Ελληνοϊταλικό πόλεμο του 1940, αμέσως μετά τη στρατιωτική του θητεία, που ολοκλήρωσε λίγο καιρό νωρίτερα. Όταν κατέρρευσε το μέτωπο με την εισβολή των Γερμανών, έμεινε στην Αθήνα χωρίς να καταφέρει να φτάσει στην Κρήτη.

Μέσα από το ΕΑΜ στο οποίο εντάχθηκε από την ίδρυσή του, το Σεπτέμβριο του 1941, συμμετείχε στις κινητοποιήσεις κατά των Γερμανών στην Αθήνα. Στις αρχές του 1942 κατάφερε να φτάσει με πλοίο με στην Κρήτη, όπου και ανέπτυξε αντιστασιακή δράση μαζί με άλλους καπετάνιους στην πρώτη ομάδα ανταρτών του ΕΛΑΣ στο Ρέθυμνο. Αναδείχθηκε καπετάνιος λόχου και ένας από τους πρωταγωνιστικούς παράγοντες της αντίστασης στην περιοχή των επαρχιών Αμαρίου και Αγίου Βασιλείου. Κορυφαίο γεγονός της αντιστασιακής του δράσης ήταν η Μάχη των Ποταμών Αμαρίου εναντίον των Γερμανών, τον Σεπτέμβριο του 1944.

Μετά την απελευθέρωση πέρασε τα υπόλοιπα χρόνια μέχρι και τα μέσα της δεκαετίας του '50, στις φυλακές λόγω των αριστερών πεποιθήσεών του. Αργότερα αποφυλακίστηκε και έγραψε σε τέσσερα βιβλία τα περισσότερα γεγονότα της Κατοχής και της Αντίστασης στο Νομό Ρεθύμνου.

Στις βουλευτικές εκλογές του 1981 ήταν υποψήφιος βουλευτής νομού Ρεθύμνης με το ψηφοδέλτιο του ΚΚΕ. Δραστηριοποιήθηκε στην Τοπική Αυτοδιοίκηση Ρεθύμνου και εκλεγόταν για 8 χρόνια ως πρόεδρος της κοινότητας Κοξαρέ.

Ήταν νυμφευεμένος με την Στυλιανή Σ. Βότζη απο τον Κοξαρέ με καταγωγή από τον Άγιο Ιωάννη Σφακίων.

Πέθανε το 2002 σε ηλικία 83 ετών.

Πηγές
Καπετάν Αλέκου Μαθιουδάκη, Αντιστασιακές αναμνήσεις, Αθήνα 1982
Εφημερίδα Ριζοσπάστης

Έλληνες κομμουνιστές
Έλληνες συγγραφείς
Μέλη του ΕΛΑΣ